Michael Kors Logo Monogram Large Beige Wallets [MK141105-4736] - $28.99 : Michael Kors Handbags Clearance,Cheap Michael Kors Bags,Purses Sale 75% OFF
Home > Wallets > Gia > Michael Kors Logo Monogram Large Beige Wallets Daniele 6 | Beibele Inthaneteng | Phetolelo ya Lefase le Lefsa
6 Dario o bone e le mo gobotse gore a hlome babušiši ba lekgolo-masomepedi (120) mmušong wa gagwe, bao ba bego ba tla buša mmušo ka moka;+
2 a hloma matona a mararo gore a ba okamele, bao Daniele e bego e le yo mongwe wa bona,+ e le gore babušiši+ ba ba tšwele pele ba ba tlišetša pego gore kgoši e se ke ya loba.+
3 Bjale Daniele o ile a dula a phala+ matona ao a mangwe le babušiši ka gobane o be a na le moya o sa tlwaelegago;+ kgoši e be e ikemišeditše go mmea maemong a godimo mmušong ka moka.
4 Matona le babušiši ba napa ba tšwela pele ba nyaka go hwetša seo se ka dirago gore Daniele a solege ditabeng tša mmušo;+ eupša le gatee ba se kgone go hwetša seo se solegago goba kgobogo go yena, ka gobane o be a botega gomme le gatee ga se gwa hwetšwa bošaedi goba kgobogo go yena.+
5 Ka baka leo bannatia bao ba re: “Re ka se hwetše selo le setee seo se ka dirago gore Daniele yo a solege, ka ntle le ge re ka nyaka seo re ka mo solago ka sona se se thulanago le molao wa Modimo wa gagwe.”+
6 Ka gona matona ao le babušiši ba tsena mo go lego kgoši+ e le lešaba gomme ba re go yena: “A kgoši Dario a phele go iša mehleng ya neng le neng.+
7 Matona ka moka a mmušo, bakgoma le babušiši, batseta ba mošate le babuši, ba eletšane gore go bewe molao wa bogošing+ le kiletšo ya gore ka matšatši a masometharo, mang le mang yo a ka rapelago modimo le ge e le ofe goba motho le ge e le ofe ge e se wena kgoši, a lahlelwe moleteng wa ditau.+
8 Bjale wena kgoši, anke o bee molao wo gomme o tiiše lengwalo le ka seka,+ gore o se ke wa fetošwa go ya ka molao wa Bamede le Baperesia+ woo o sa fetolwego.”+
9 Kgoši Dario a dumelelana le seo gomme a tiiša lengwalo leo le kiletšo yeo ka seka.+
10 Eupša eitše ge Daniele a tsebile gore lengwalo leo le tiišitšwe ka seka, a tsena ka ntlong ya gagwe yeo mafasetere a yona ao a lebeletšego Jerusalema a bego a butšwe,+ a khunama ka matolo gararo ka letšatši+ a rapela+ Modimo wa gagwe le go mo tumiša,+ go etša ge a be a tlwaetše go dira bjalo peleng.+
11 Bannatia bao ba napa ba tsena kamoo e le lešaba gomme ba hwetša Daniele a rapela e bile a kgopela gore Modimo wa gagwe a mo dire ka botho.+
12 Ke moka ba ya go kgoši ba bolela ka kiletšo yela ba re: “Na ga go na kiletšo yeo o e tiišitšego ka seka ya gore ka matšatši a masometharo, mang le mang yo a ka rapelago modimo le ge e le ofe goba motho le ge e le ofe ge e se wena kgoši, a lahlelwe moleteng wa ditau?”+ Kgoši ya fetola ya re: “Taba yeo e tiišitšwe go ya ka molao woo o sa fetolwego wa Bamede le Baperesia.”+
13 Gateetee ba re go kgoši: “Daniele+ yo e lego yo mongwe wa mathopša a Bajuda+ ga se a go hlompha wena kgoši, goba a hlompha kiletšo yeo o e tiišitšego ka seka, eupša o rapela gararo ka letšatši.”+
14 Ke moka ya re ge kgoši a ekwa mantšu ao, a se ke a mo kgahla le gatee,+ a nagana kamoo a ka hlakodišago Daniele ka gona;+ letšatši la ba la sobela a katanela go mo phološa.
15 Mafelelong bannatia bao ba tla go kgoši e le lešaba ba re go yona: “Anke kgoši e lemoge gore molao wa Bamede le Baperesia o re kiletšo+ le ge e le efe goba molao woo o beilwego ke kgoši o se fetolwe.”+
16 Ka gona kgoši ya laela gore Daniele a tlišwe gomme a lahlelwe ka moleteng wa ditau.+ Kgoši ya re go Daniele: “Modimo wa gago yoo o mo hlankelago ka go se kgaotše o tla go hlakodiša.”+
17 Gwa tlišwa leswika la bewa molomong wa molete gomme kgoši ya le tiiša ka seka sa palamonwana ya yona le ya bakgomana ba yona, e le gore go se ke gwa fetolwa selo tabeng ya Daniele.+
18 Kgoši ya napa ya ya ntlong ya yona ya mošate gomme ya lala e ikonne dijo,+ ya se leletšwe le mmino, ya tšhabelwa ke boroko.+
19 Mafelelong kgoši ya tsoga ka masa, ya re ge go thoma go esa ya akgofela moleteng woo wa ditau.
20 Eitše ge kgoši e batamela moleteng wa ditau, ya goeletša Daniele ka lentšu leo le nyamilego. Ya re go yena: “Wena Daniele mohlanka wa Modimo yo a phelago, na Modimo wa gago yoo o mo hlankelago ka go se kgaotše+ o kgonne go go hlakodiša ditaung?”+
21 Daniele a napa a fetola kgoši a re: “A kgoši e phele go iša mehleng ya neng le neng.
22 Modimo wa ka+ o romile morongwa wa gagwe+ a tswalela melomo ya ditau+ gomme ga se tša nkgobatša, ka ge ke hweditšwe ke se na molato pele ga gagwe;+ le gona ga se ka senya selo pele ga gago, wena kgoši.”+
23 Ka gona kgoši ya thaba kudu,+ ya laela gore Daniele a ntšhwe moleteng wa ditau. Daniele a ntšhwa ka moo moleteng gomme a hwetšwa a se a gobala le gatee, gobane o be a botile Modimo wa gagwe.+
24 Kgoši ya laela gore go tlišwe bannatia ka moka bao ba bego ba latofaditše Daniele,+ ba ba lahlela ka moleteng wa ditau+ le bana ba bona le basadi ba bona;+ eitše ba sešo ba fihla tlase ditau tša ba di šetše di ba kamile gomme tša robaganya marapo a bona ka moka.+
25 Ke moka kgoši Dario a ngwalela batho ba merafo ka moka le ditšhaba ka moka le maleme ka moka bao ba dulago lefaseng ka moka a re:+ “Anke le atelwe ke khutšo!+
26 Ke ntšhitše taelo+ ya gore seleteng se sengwe le se sengwe sa mmušo wa ka, batho ba thothomele le go boifa pele ga Modimo wa Daniele.+ Ka ge e le Modimo yo a phelago e bile E le wa go iša mehleng ya neng le neng,+ mmušo wa gagwe+ o ka se ke wa fedišwa+ gomme pušo ya gagwe ke ya ka mo go sa felego.+
27 O a hlakodiša e bile o a phološa.+ O dira mehlolo le matete magodimong+ le lefaseng,+ ka gobane o hlakodišitše Daniele marofeng a ditau.”
28 Ge e le Daniele yena dilo tša mo sepelela gabotse mmušong wa Dario+ le mmušong wa Korese wa Moperesia.+